شاكر باسيليوس ميخائيل

شاكر باسيليوس ميخائيل ( 1919- 1995 ) كان عالم اللغه القبطيه و كان واحد من اساتذة اللغه القبطيه الكبار اللى اثرو فى تعليم اللغه فى مصر.

 حياته 
شاكر باسيليوس ميخائيل اتولد فى مير بمحافظة اسيوط يوم 19 اغسطس سنة 1919, اتدرج فى مراحل التعليم المختلفه و كان عنده عشقه كبير للغه القبطيه و اللى جه نتيجه احتكاكه الشديد برهبان الدير المحرق اللى اتعرف عنهم اتقانهم الشديد للغه القبطيه و اللى كان نتيجة تقليد قديم بضروره و حتمية الصلاه باللغه القبطيه جوا مذبح الكنيسه الاثريه بالدير و اللى بيفتخر رهبانه ان السيد المسيح هوا اللى دشنه بنفسه.

دخل الكليه الاكليركيه بالقاهره و اتخرج فيها فى اوائل الاربعينات و نقل القاهره و اتعين استاذ للغه القبطيه فى الكليه الاكليركيه و معهد الدراسات القبطيه.

اتدرج فى المناصب لغاية ما وصل لمنصب وكيل الكليه الاكليركيه فى 9 اكتوبر سنة 1975 و اشتغل كمان استاذ و رئيس لقسم اللغه القبطيه فى معهد الدراسات القبطيه بالقاهره.

اتطوع لتدريس اللغه القبطيه فى الكاتدرائيه المرقسيه الكبرى بالعباسيه قبل موعد الاجتماع الاسبوعى لقداسة البابا المتنيح الانبا شنوده التالت كمان دريس اللغه القبطيه فى كنيسة السيده العذراء بالزيتون.

بسبب اتقانه الشديد لمبادىء و قواعد حساب الابقطى ( و هوا الحساب اللى بيقوم على اساسه قاعدة حساب عيد القيامه المجيد ) جمع مجموعه من المهتمين و ادالهم سلسلة محاضرات عن قاعدة حساب العيد و حرص على حضور المحاضرات مجموعه متميزه من الشباب اللى بقو بعدها من القيادات الكبيره فى علم القبطيات Coptology منهم :- "الدكتور محفوظ اديب ( الراهب القس موسى الانبا بيشوى كاهن فى فرنسا حاليا) و الاستاذ الدكتور يوحنا نسيم يوسف استاذ علم القبطيات بجامعة ميلبورن باستراليا و الدكتور جمال هرمينا عالم القبطيات و صاحب موسوعه " الفن القبطى " الشهيره فى 12 مجلد.

كمان ادى سلسلة محاضرات فى بعض نصوص القبطى الصعيدى زى رسايل اكاكيوس مع البابا بطرس منغوس باللغه القبطيه و ترجمتها للغه العربيه مع الدارسين كمان ادى سلسة محاضرات عن سر تمسك الكنيسه القبطيه بيوم 7 يناير كموعد محدد لعيد الميلاد المجيد و موش 25 ديسمبر.

تم انتخابه عضو فى المجلس الملى العام كمان كان عضو فى كنايس حاره زويله.

شارك فى الرحله العلميه اللى قامت بيها الكليه الاكليركيه لمناطق الاقصر و اسوان خلال الفتره من 9 -11 فبراير 1962 و كان بيرافقه فى نفس الرحله الارشيدايكون وهيب عطا الله ( المتنيح الانبا جريجوريوس و كان وكيل للكليه الاكليركيه وقتها) و الاستاذ فؤاد باسيلى ( المتنيح القمص بولس باسيلى ) و القمص منقريوس عوض الله, كمان شارك فى الرحله العلميه اللى قام بيها معهد الدراسات القبطيه لمنطقة آثار المنيا سنة 1970 و كان معاه فى نفس الرحله مجموعه من اساتذه المعهد منهم :- نيافه الانبا جريجوريوس – الدكتور راغب مفتاح – الدكتور ايزاك فانوس – الاستاذه ايريس حبيب المصرى.

و استمر اهتمامه باهميه الرحلات العلميه بعدما بفى وكيل للكليه الاكليركيه فامر بتشكيل لجنة للرحلات تحت اشرافه و عضويه:
 1- الدكتور محفوظ اديب ( القس موسى الانبا بيشوى كاهن فى فرنسا الايام دى ).
 2-الدكتوره مرجريت مرقص منصور امينه الخدمه بكنيسه مارمينا شبرا .
 3- الدكتور جمال هرمينا بطرس صاحب موسوعه الفن القبطى فى 12 مجلد .
 ولقد قام الاستاذ شاكر بمخاطبه الجهات الرسميه بحسن استقبال وتسهيل الزيارات لاعضاء الرحله.

 رحلات عمليه و ثقافيه 
 1- الآثار الفرعونيه والقبطيه بالاقصر واسوان يناير1983 .
 2-منطقه آثار سقاره ؛ و كان مرافقا لهم فى الرحله الدكتور اميل ماهر ( القس شنوده ماهر كاهننا فى امريكا الايام دى ) .
 3-سانت كاترين وجنوب سينا ؛وانفتحت الابواب المقفوله خصيصا لاعضاء الرحله ؛ 1982 .
 4-زياره اديره البحر الاحمر ومعالم الغردقه ؛ كذلك نوال بركه صلاه القداس الالهى مع المتنيح الانبا مكاريوس مطران قنا وقتها ؛ 1985 .
 5- زياره معالم شمال سبناء والمبيت فى كنيسه العريش واقديم خدمات روحيه وفصول مدارس الاحد لاهالى المنطقه من الاقباط ؛ اغسطس 1985 .
 6- زياره كنائس رحله العائله المقدسه بالوجه البحرى ؛ وتشمل كنائس الشهيد ابانوب والعذراء سخا بكفر الشيخ وكنائس مارجرجس ميت دمسيس وسيدهم بشاى ومارجرس المزاحم . 1985 .
 7- زياره الاقصر واسوان ابو سمبل يناير 1986 .
 8- زياره معالم الواحات البحريه والفرافره والداخله والخارجه وباريس ؛ كمان سوهاج وابيدوس والدير الاحمر والابيض فى طريق العوده ؛ يناير 1987 .

 انتاجه 
 موسوعه اللغه القبطيه
 سلسله اقرا لتعليم اللغه القبطيه
 اعاد طبع كتاب قواعد اللغه القبطيه للدكتور جورجى صبحى *كتاب العهد الجديد بالكامل ؛ وسفر المزامير ؛ واسفار موسى الخمسه
 اصدر كتاب "قاموسى الملون :- عربى – قبطى للاطفال " بالتعاون مع تانيين اللى صدر عن دار النشر مكتبه لبنان ؛ فى يناير 1998 .
 مصادر 
 باخوم شاكر ابن العالم الكبير اللى امد ببعض المعلوات والصور الفوتغرافيه عن حياه وانتاج العالم الكبير .
 الدكتور جمال هرمينا بطرس اللى اعطى التفاصيل الشخصيه عن جهود العالم الكبير .
 بعض المواقع على الانترنت .
 بعض مقتنيات من تاليف العالم الكبير .
 مجموعه من اساتذه وخريجى الكليه
 الكليه الاكليركيه فى 125 عاما ؛ الكليه الاكليركيه اللاهوتيه للاقباط الارثوذكس ؛ 2020 ؛ الصفحات من ( 333 – 337 ) .

 وفاته 
اتوفى يوم 15 مايو سنة 1995 بعمر 76 سنه.

 لينكات برانيه 

 مصادر 

تصنيف:اقباط